Probo Koala
Probo Koala oli Panama lipu all sõitnud tanker-puistlastilaev, mis kuulus Madalmaade firmale Trafigura Beheer BV. Laev oli valminud 16. detsembril 1985. 2007. aastal sai laev uue nime Gulf Jash, 2011. aastal Hua Feng. Alates 2012. aastast oli laeva (IMO nr 8309816) nimi Hua Wen, see oli klassifitseeritud puistlastilaevaks ehitusaastaga 1989, mis kuulus Hongkongi laevakompaniile. Laev lammutati 2013. aastal. Probo Koala pikkus oli 182,8 m, laius 31,95 m ja dedveit 37 000 t.